  Наталья Тетерина 30-тӥ шуркынмонэ Ижкарысь Кузебай Герд нимо йӧскалык гимназиын дышетскисьёс понна Удмуртиысь пӧртэм йӧслыко 6-10 аресъем пиналъёс анай кылзыя мастер-классъёс ортчытозы. Творчествоя дышетон Кылъёсъя элькун нылпи фестиваль улсын радъяськоз, шуиз ивортодэтъя «Удмуртия» агентстволы гимназиысь ватсаса дышетонъя педагог Елена Ильина. Татын сыӵе ужпумез – нылпиос нылпиосты малы ке мед дышетозы, со вакытэ ик кылзы но лулчеберетсы сярысь вераськон мыноз Елена Ильина, Кузебай Герд нимо гимназиысь ӧнерчиСолэн кылъёсызъя, фестивале пыриськись пиналъёс анай кылынызы, калыкенызы но лулчеберетэнызы тодматон понна эктонъя, кырӟанъя, шудон лэсьтонъя но мукет ӧръёсъя мастер-класс дасяны кулэ. 15 минут ӵоже кыстӥськись дышетонэ Кузебай Герд нимо гимназиын покчи классъёсын дышетскисьёс пыриськозы. Радъясь пусйиз, туннэ нуналлы мастер-классъёс ортчыны мылкыдзэс удмуртъёс, ӟучъёс, бигеръёс, мадьяръёс, финнъёс веразы ни. Кылъёсъя нылпи фестиваль пыриськисьёслэн творчествоя номеръёссылэсь гала-концертэн йылпумъяськоз. Ватсалом, ужрад «Билингва» ӵектосэз азинтон улсын «Удмурт Кенеш» огазеяськон, Удмуртиысь йӧскалык политикая министерство но Калыкъёслэн эшъяськон юртсы юрттэмен радъяське.  Тегъёс: Дышетон Ижкар Удмуртия пиналъёс удмурткыл бигеръёс ӟучкыл КузебайГерднимогимназия  